CELEX: 62018CN0517
Language: ro
Date: 2018-08-06 00:00:00
Title: Cauza C-517/18: Cerere de decizie preliminară introdusă de Conseil d'État (Franța) la 6 august 2018 – Fédération des fabricants de cigares/Premier ministre, Ministre des Solidarités et de la Santé

8.10.2018   
            
            
               RO
            
            
               Jurnalul Oficial al Uniunii Europene
            
            
               C 364/9
            
         
      Cerere de decizie preliminară introdusă de Conseil d'État (Franța) la 6 august 2018 – Fédération des fabricants de cigares/Premier ministre, Ministre des Solidarités et de la Santé
      (Cauza C-517/18)
      (2018/C 364/09)
      Limba de procedură: franceza
      
         Instanța de trimitere
      
      Conseil d'État
      
         Părțile din procedura principală
      
      
         Reclamantă: Fédération des fabricants de cigares
      
         Pârâți: Premier ministre, Ministre des Solidarités et de la Santé
      
         Altă parte: Société nationale d’exploitation industrielle des tabacs et allumettes (SEITA)
      
         Întrebările preliminare
      
      
                  1)
               
               
                  Dispozițiile prevăzute la alineatele (1) și (3) ale articolului 13 din Directiva 2014/40/UE (1) a Parlamentului European și a Consiliului din 3 aprilie 2014 trebuie interpretate în sensul că interzic utilizarea, pe pachetele unitare, pe ambalajele exterioare și pe produsele din tutun, a oricărei denumiri de marcă ce evocă anumite calități, indiferent de notorietatea acesteia?
               
            
                  2)
               
               
                  În funcție de interpretarea care trebuie dată alineatelor (1) și (3) ale articolului 13 din directivă, dispozițiile pe care acestea le prevăd, în măsura în care se aplică denumirilor și mărcilor comerciale, respectă dreptul de proprietate, libertatea de exprimare, libertatea de a desfășura o activitate comercială și principiile proporționalității și securității juridice?
               
            
                  3)
               
               
                  În cazul unui răspuns afirmativ la întrebarea anterioară, dispozițiile prevăzute la alineatele (1) și (3) ale articolului 13 din directivă coroborate cu dispozițiile prevăzute la alineatul (2) al articolului 24 din aceeași directivă respectă dreptul de proprietate, libertatea de exprimare, libertatea de a desfășura o activitate comercială și principiul proporționalității?
               
            
         (1)  Directiva 2014/40/UE a Parlamentului European și a Consiliului din 3 aprilie 2014 privind apropierea actelor cu putere de lege și a actelor administrative ale statelor membre în ceea ce privește fabricarea, prezentarea și vânzarea produselor din tutun și a produselor conexe și de abrogare a Directivei 2001/37/CE (JO L 127, p. 1).